Document ID: /roh_data/filtered/fineweb-2-filterrobots_roh.jsonl.gz/3735

En bleras parts da la Svizra ha il di cumenzà oz uschè fraid sco l'entir enviern betg. Quai surtut da la vart dal nord da las Alps. A Samedan per exempel èsi vegnì mesirà tenor SRF Meteo minus 23,3 grads. A la Brévine, en il chantun Neuchâtel, schizunt minus 23,8 grads.
Per ch'i vegn uschè fraid durant la notg ston pliras premissas esser ademplidas: i dovra aria polara fraida, ina cuverta da naiv, nagins nivels e nagin vent.
Tenor ils meteorologs pudessan er las proximas notgs daventar fitg fraidas. Surtut en il Grischun.
RR novitads 07:00